મધ્ય પ્રદેશમાં ડુંગળીના જથ્થાબંધ ભાવ ૧.૦૦ રૂપિયાથી નીચે ગગડી ગયા છે. ડુંગળીનો બમ્પર પાકને કારણે ભાવ ગગડી રહ્યા હોવાના અહેવાલો છે. અહેવાલો અનુસાર આ વર્ષે ડુંગળીની સૌથી વધુ ખેતી થઈ છે. ગઈ સાલ ઓગસ્ટમાં ડુંગળીના ભાવ પ્રતિ કિલો રૂ. ૮૦ને વટાવી ગયા હતા. ડુંગળીના ઊંચા ભાવ જોઈને ખેડૂતોએ ડુંગળીનું જબરદસ્ત વાવેતર કર્યું હતું, પરંતુ હવે ડુંગળીની ઉપજ વધી જવાથી તેનો જથ્થો સરપ્લસ થઈ ગયો છે અને ડુંગળીની ડિમાન્ડ ઘટવાથી ડુંગળીના ભાવ ગગડી ગયા છે. દરમિયાન ચૈત્રી નવરાત્રિના કારણે પણ ડુંગળીની માંગમાં ઘટાડો થતાં ડુંગળીના ભાવમાં જબરદસ્ત કડાકો બોલી ગયો હતો.